**SAMMEN 18:30**

*Her er et forslag til elementer til en enkel avslutningsliturgi og forslag til tekster og sanger som kan brukes.*

*Dere kan klippe og lime sammen det dere syns passer eller bruke noe helt annet.*

**Musikk**

L: I Faderens, Sønnens og Den Hellige Ånds navn.

**Fellessang**

«Lengsel» nr.81 Treklang

eller

«Herren er kjærleik» fra Taizé *Synges mange ganger*

**Tekstlesning**

Forslag på tekster:

Fil 4,4-8

Ef 3,14-21

Joh 15,9-12[-17]

eller søndagens tekst

**Lystenning**

L: Omslutt oss, Gud, når vi tenner lys og ber for det/de vi spesielt tenker på i dag. Høyt eller stille.

*Her kan lysgloben brukes, eller mursteiner, skifersteiner, annet egnet som kan danne en lystenningsstasjon.*

*Lystenningen kan avsluttes ved å be Fader Vår sammen. Bønnen bør da skrives inn i agendaen.*

*Eller*

L: Herre, vi lever i et samfunn som tæres av ensomhet og avmakt. Hjelp oss å finne vår plass i verden. Form oss til virksomme lemmer på ditt legeme. Fyll oss med din kjærlighet. Gjør oss ydmyke og sanne så vi verken fornekter vår styrke eller vår sårbarhet. Gi oss å ta imot hverandre slik du har tatt imot oss.

**Dikt**

«Videre på ferden»

“jeg vil prøve meg jeg tar sjansen

vinner jeg så er det jo helt topp taper jeg gjør det ingenting går det sånn passe er også det bra

jeg stuper ut i det og ser hvordan det går jeg vet ikke hva som venter jeg vet ikke hva jeg får

jeg vet det er et sjansespill jeg vet også at muligheten er nå

av og til må man svømme i ukjent farvann

iblant må man gripe det ukjente vil du videre på ferden? du trenger ikke gi opp nå.”

(av Ragnvald Sørheim)

**Velsignelse**

L: Må veiene åpnes for deg

og vinden blåse bak deg.

Må solen skinne på ditt ansikt

og regnet falle mildt på dine marker.

Inntil vi møtes igjen,

må du alltid være i Guds hånd.

Eller

*Denne velsignelsen er også fra den keltiske tradisjonen og er fin å fremsi sammen:*

Herre, vær med oss for å lede oss,

i oss for å styrke oss,

over oss for å reise oss opp,

under oss for å holde oss oppe,

foran oss for å lede oss,

bak oss for å beskytte oss,

alltid rundt oss,

i dag og for alltid,

i dag og for evig.

Amen.

Eller

*Velsignelsen kan synges av forsanger eller sammen.*

**Utsendelse**

L: Gå i fred, tjen Gud og mennesker med glede.